Беж1уйх дерг Баматгирас ма-аллара хилира. Юьртакъеда маьждигехь дуккха а къийсамаш хиллачул т1аьхьа, Теркал дехьара амалтана велла волу Кузьма х1оттийра Эвтархоша. Цкъа и х1ун стаг ву хьажа шеца Теркалдехьа х1онц ян вигира юьрткъеда дог-майрачу Ч1егас. Нохчий а хаабелла д1аьхьабевллачу г1алг1азакхаша Теркачу кхийсира обаргаш. И дистина дог1уш дара, вуоза – дийна цхьа а дехьавер ву-те аьлла хеташ а вара Ч1ега. Цунна гира хьалхаваьлла волу Кузьма шен жа1аран ламаз а дина Терка чутуьлуш.